Hordas un izlieces ģeometriskā konstrukcija
**Hordas** ceļa būvē un uzturēšanā izmanto ceļa plāna līkņu mērījumiem. Hordas (a) centrā mēra izlieces lielumu (F), pēc kura nosaka ceļa rādiusu (R). Pirms izlieču mērījumiem pēc hordām, ceļa posmu sadala vienāda garuma posmos ({\displaystyle {\tfrac {a}{2}}=l}) atkarībā no ceļa infrastruktūras (gājēju celiņš, dzelzceļš, autoceļš utt.). Parasti garums l ir 5, 10 vai 20 m, tad hordu a garums attiecīgi ir 10, 20 un 40 m. Katrā uz ceļa atzīmētajā punktā veic izlieču mērījumus un salīdzina ar blakusizlieču lielumu starpību, lai spriestu par līknes kvalitāti.

Hordas lielumu izvēlas atkarībā no ceļa sadales vienāda garuma posmos l, tad hordas lielums ir dubultots viena šāda posma garums a=l2. Tādējādi izlieces mēra tikai hordas centrā pie iepriekš uzrakstītajām vienāda garuma ceļa atzīmēm. Īsākām līknēm un it sevišķi, ja tām ir neliels rādiuss, mērīšanai izmanto īsākas hordas un attiecīgi arī īsākus ceļa sadales posmus. Atkarībā no vilcienu kustības ātruma blakusizlieču lielumiem ir noteiktas pielaides. Sliežu ceļiem hordas atliek un izlieces mēra uz ārējā sliedes pavediena 13 mm zem sliedes galviņas virsmas līmeņa. Manuālos mērījumos aprēķināto rādiusu parasti nesamazina līdz ceļa ass rādiusam. Jo šādi samērītais — nedaudz lielākais rādiuss nedaudz kompensē iespējamo mērījumu kļūdu. Parasti par hordu izmanto nostieptu auklu, izlieci mēra ar ruleti.

Ceļa plāna blakusizlieču starpības pielaides 20 m hordai| Pielaižu nosaukums | Pielaižu vērtības pie vilcienu kustības ātruma, km/h |
| --- | --- |
| līdz 120 | 121—140 | 141—160 |
| Taisnā ceļa posmā | 8 | 6 | 4 |
| Pamatlīknē, ja R>650 m | 8 | 6 | 4 |
| Pamatlīknē, ja R ir no 650—401 m | 10 |  |  |
| Pamatlīknē, ja R≤400 m | 12 |  |  |
| Pārejas līknē novirze no izlieču vienmērīgā pieauguma | 6 | 5 | 4 |

Nav precīzu ziņu, cik reizes tabulā norādīto pielaidi pamatoti jāsamazina 10 m hordām, tomēr pielaide noteikti ir jāsamazina ne mazāk, kā 2 reizes pie neliela vilcienu ātruma (līdz 50 km/h) un — 3—4 reizes pie paaugstināta ātruma (attiecīgi līdz 75 un — 100 km/h).

Izlieci aprēķina {\displaystyle F\_{mm}={\frac {1000a\_{m}^{2}}{8R\_{m}}}}, kur apakšējie indeksi m un mm attiecīgi ir iekļaujamās vai iegūstamās mērvienības attiecīgi metros un milimetros.

Hordu aprēķina:

{\displaystyle a\_{m}={\sqrt {\frac {8\cdot R\_{m}\cdot F\_{mm}}{1000}}}};

{\displaystyle a=2(\sin {\frac {\alpha }{2}}\cdot R)}.

Rādiusa lielums atkarībā no izlieces 10, 20, un 40 m hordām| **R,m** | **Hordas garums, m** | **R,m** | **Hordas garums, m** |
| **10** | **20** | **40** | **10** | **20** | **40** |
| 150 | 83 | 333 | 1 333 | 750 | 17 | 67 | 267 |
| 200 | 63 | 250 | 1 000 | 800 | 16 | 63 | 250 |
| 250 | 50 | 200 | 800 | 850 | 15 | 59 | 235 |
| 300 | 42 | 167 | 667 | 900 | 14 | 56 | 222 |
| 350 | 36 | 143 | 571 | 1 000 | 13 | 50 | 200 |
| 400 | 31 | 125 | 500 | 1 200 | 10 | 42 | 167 |
| 450 | 28 | 111 | 444 | 1 500 | 8 | 33 | 133 |
| 500 | 25 | 100 | 400 | 1 800 | 7 | 28 | 111 |
| 550 | 23 | 91 | 364 | 2 000 | 6 | 25 | 100 |
| 600 | 21 | 83 | 333 | 3 000 | 4 | 17 | 67 |
| 650 | 19 | 77 | 308 | 4 000 | 3 | 13 | 50 |

Līkņu labošanas metodes
-----------------------

Pazīstamas ir dažādas līkņu labošanas metodes, kuras balstās uz izlieču mērījumiem. Tās izmanto projekta izlieču atkarību no natūrizliecēm un nobīdēm {\displaystyle F\_{n}=f\_{n}+e\_{n}-{\frac {e\_{n+1}-e\_{n-1}}{2}}}, kur Fn — projekta izliece punktā n; fn — natūrizliece punktā n; en — nobīde punktā n; en+1, en-1 — nobīde blakuspunktos.

Pie evolventu atšķirības metodes katrā punktā nobīdi apskata kā atšķirību starp projekta un natūro evolvenci. Nobīdi aprēķina pēc formulas {\displaystyle e\_{n}=2\sum \_{j=0}^{j=n-1}\sum \_{i=0}^{i=j}(f-F)\_{i}}.

Atsauces
--------

1. ↑  M.A. Chernyshev. Zheleznodorozhnyj put', M: Transport — 1979.g. — 326 s.